Държавен вестник, бр. 16, 2025 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  16
УКАЗАНИЯ  
за попълване и подаване на годишната данъчна декларация по чл. 92 от ЗКПО 
 
Кой подава декларацията 
 Декларацията се подава от:  
1. местните юридически лица – търговски дружества, които подлежат на облагане с корпоративен данък и/или с 
данък върху разходите; 
2. местните юридически лица, които не са търговци – само в случаите, когато осъществяват сделки по чл. 1 от 
Търговския закон и/или отдаване под наем на движимо и недвижимо имущество и/или са данъчно задължени за данък 
върху разходите по чл. 204, ал. 1, т. 2 от ЗКПО. 
3. чуждестранните юридически лица, когато осъществяват стопанска дейност в страната чрез място на стопанска 
дейност. 
 Съгласно чл. 2, ал. 2 от ЗКПО неперсонифицираните дружества и осигурителните каси, създадени на основание 
чл. 8 от Кодекса за социално осигуряване, се приравняват на юридически лица.  
 
Съгласно чл. 92, ал. 4 от ЗКПО годишна данъчна декларация не подават данъчно задължените лица, които не 
са осъществявали дейност по смисъла на Закона за счетоводството (вж. § 1, т. 30 от ДР на ЗСч) с изключение на 
случаите, когато възникне задължение за корпоративен данък или данък върху разходите, както и когато данъчно 
задълженото лице желае да декларира други данни и обстоятелства, предвидени в образеца на декларацията. 
 Годишна декларация по чл. 92 от ЗКПО не подават данъчно задължените лица, когато подлежат на облагане 
само с алтернативни данъци за съответната дейност, посочена в чл. 5, ал. 5 и в Част  пета от закона. Това са  лицата 
по чл. 2, ал. 1, т. 1 и 2 от ЗКПО, извършващи таксиметров превоз на пътници, бюджетните предприятия, организаторите 
на някои видове хазартни игри и лицата, извършващи дейност от опериране на кораби. Съгласно чл. 5, ал. 5 и чл. 218, 
ал. 2 от ЗКПО лицата, извършващи дейност по таксиметров превоз на пътници, организаторите на хазартни игри и 
лицата, извършващи дейност от опериране на кораби, се облагат с корпоративен данък за всички останали дейности 
извън подлежащите на облагане с алтернативен данък. В този случай те подават годишната данъчна декларация по чл. 
92 от ЗКПО – за дейността си, подлежаща на облагане с корпоративен данък. 
 Годишна декларация по чл. 92 от ЗКПО не подават данъчно задължените лица, които не се облагат с 
корпоративен данък на основание чл. 174, 175 и 176 от ЗКПО, освен в случаите по чл. 207, ал. 2 от същия закон, когато 
лицата са данъчно задължени за данъка върху социалните разходи, предоставени в натура и/или за данъка върху 
разходите в натура, свързани с предоставени за лично ползване активи и/или с използване на персонал, и дължат 
такива данъци за съответната година. Същият ред се прилага и за лицата, които не се облагат с корпоративен данък на 
основание на международен договор или друг закон. В случай че за част от дейността си тези лица подлежат на 
облагане с корпоративен данък, те подават годишната данъчна декларация по чл. 92 от ЗКПО – за дейността си, 
подлежаща на облагане с корпоративен данък. 
 На основание чл. 217, ал. 1 и ал. 5 от ЗКПО с тази декларация се декларира и дължимият данък върху 
разходите.  
 В случаите по чл. 218, ал. 2 от ЗКПО, когато данъчно задълженото лице трябва да подава както тази 
декларация, така и друга годишна декларация, то следва да декларира само в настоящата декларация: 
а) данъка върху разходите; 
б) избора за облагане на разходите в натура, свързани с предоставени за лично ползване активи и/или с 
използване на персонал; 
в) идентификационни данни за собствениците, акционерите или съдружниците в чуждестранно юридическо лице, 
извършващо стопанска дейност в страната чрез място на стопанска дейност; 
г) данни за съставителя на годишния финансов отчет. 
В случай че посочените данни са декларирани както в настоящата декларация, така и в друга годишна данъчна 
декларация, се вземат предвид данните, декларирани в настоящата декларация. 
 
Срок за подаване на декларацията и за внасяне на дължимия данък 
 Годишната данъчна декларация се подава в срок от 1 март до 30 юни на следващата календарна година. 
 Дължимият корпоративен данък се внася в срок до 30 юни на следващата календарна година. 
 
Начин на подаване 
Подаването на декларацията се извършва по електронен път с квалифициран електронен подпис (КЕП).  
 
Задължение за подаване на годишен отчет за дейността   
 
На основание чл. 92, ал. 3 от ЗКПО с годишната данъчна декларация се подава и годишният отчет за 
дейността. Съгласно § 1, т. 56 от ДР на ЗКПО „годишен отчет за дейността” е този по чл. 20, ал. 4 от Закона за 
статистиката (статистическия отчет).  
 
Съгласно чл. 92, ал. 4 от ЗКПО годишен отчет за дейността не подават данъчно задължените лица, които не са 
осъществявали дейност по смисъла на Закона за счетоводството (вж. § 1, т. 30 от ДР на ЗСч).  
 
Подаване на декларация в случаите на преобразуване на дружества, преустройство на кооперативни 
организации или прекратяване, закриване или образуване на държавни предприятия  по чл.62 от Търговския 
закон 
При прекратяване на преобразуващо се дружество, кооперация или място на стопанска дейност на чуждестранно 
лице новоучредените или приемащите дружества подават данъчна декларация за корпоративния данък за последния 
данъчен период на преобразуващото се дружество в 30-дневен срок от датата на преобразуването на основание чл. 
117 от ЗКПО. В този случай на ред 3 от Част І на образец 1010 се отбелязва чл. 117, ал. 1. 
 
Подаване на декларация в случаите на прекратяване с ликвидация или с обявяване в несъстоятелност 
или при прекратяване на дейността на място на стопанска дейност, или при прекратяване на 
неперсонифицирано дружество или осигурителна каса 
 
Последният данъчен период на данъчно задължено лице, прекратено с ликвидация или с обявяване в 
несъстоятелност, обхваща времето от 1 януари на годината, в която е извършено заличаването, до датата на 
заличаването (чл. 161, ал. 1 от ЗКПО). Последният данъчен период на място на стопанска дейност на чуждестранно 
лице обхваща времето от 1 януари на годината, в която е прекратена дейността му, до датата на прекратяването ѝ (чл.